ועדת העלייה, הקליטה והתפוצות, כנסת 25, פרוטוקול מספר 132, 2024-01-28 00:00

עודד פורר: אני פותח עכשיו את ישיבת ועדת העלייה הקליטה והתפוצות שמתקיימת במוזיאון הלוחם היהודי לציון יום השואה הבינלאומי שצוין אתמול 27 בינואר וגם לציון 80 שנה לשחרור לנינגרד

עודד פורר:  בסך הכול בעולם יש כ-250,000 ניצולי שואה, חצי מהם חיים בישראל וכ-20% מהם כבר חצו את גיל 90, חלקכם יודעים את זה

עודד פורר:  לפני המלחמה התגוררו בלנינגרד כ-300,000 יהודים והמצור שנמשך 872 יום לווה גם בהרבה מאוד תעמולה אנטישמית תוך כדי ובינואר 1944 הצבא האדום שחרר את לנינגרד בפעולה צבאית

עודד פורר:  ההערכה היא שכ-6,000 יהודים הצליחו לשרוד את ימי המצור

עודד פורר:  שניים מהם אמורים להיות איתנו כאן

קריאה: ארבעה

עודד פורר: אני לא יודע מי הם

קריאה: יש לנו תעודות

עודד פורר: הלוחם היהודי במלחמת העולם השנייה הגיע מכל רחבי העולם

עודד פורר:  הרוב כמובן מהצבא האדום אבל גם מהצבא האמריקאי, גם מצבאות נוספים וגם מכאן מארץ ישראל, יצאו לוחמים כדי להילחם במלחמת העולם השנייה

עודד פורר:       אני שמח שיש כאן מוזיאון שקרוי על שם הנשיא לשעבר, זכרו לברכה חיים הרצוג שגם הוא היה קצין בצבא הבריטי בזמן מלחמת העולם השנייה ונלחם במלחמה הזו

עודד פורר:  אני חושב שיש פה אמירה חשובה שאתם זוכים לראות את הדרך שבה גם הדורות הבאים יילמדו על המלחמה ועל גבורת הלוחם היהודי

עודד פורר:       לפני שנצא לסיור במוזיאון אני רוצה לתת תעודת הוקרה לכמה אנשים, לניצולים שאנחנו יודעים שאמורים להיות כאן מאותו המצור

עודד פורר:  אבל לפני כן אני רוצה להזמין את אברהם גרינזייד יושב-ראש ברית ותיקי מלחמת העולם השנייה, הוא בעצמו מפעל של הנצחה שהצליח לשמר את הזיכרון

עודד פורר:  אתה יכול להגיד כמה מילים ואני נותן לך תעודת הוקרה על הפעילות שלך להנצחת מצור לנינגרד

אברהם גרינזייד: 60 שנה אנחנו הלכנו בדרך הזו, והגענו סוף סוף

אברהם גרינזייד:  יש שם מוזיאון לזכר אלה שנפלו

אברהם גרינזייד:  לאלה שלחמו, מיליון וחצי יהודים לחמו נגד הנאצים

אברהם גרינזייד:  כמעט 300,000 נפלו, והיום אנחנו כאן

אברהם גרינזייד:  קבוצות מרחובות, אשקלון, באר שבע, ביחד אנחנו מציינים כדי למסור לדור הבא, לדור הצעיר

אברהם גרינזייד:  אני מודה – לעם שלנו, לכנסת שלנו, לוועדת הקליטה של הכנסת ברשותו של עודד פורר ולכל חברי הכנסת שעומדים יחד איתנו

אברהם גרינזייד:  תגיד אתה

עודד פורר: חברת הכנסת טטיאנה מזרסקי, חבר הכנסת ולדימיר בליאק, חבר הכנסת אלקין, וחבר הכנסת אלעזר שטרן, גם הוא אלוף, יש לנו גנרלים גם בכנסת וחבר הכנסת סימון דוידסון

אברהם גרינזייד: אנחנו היום באנו לזכור ולא לשכוח את האסון שהיה לפני 80 שנה בארץ איפה אנחנו גרנו, אסון של הנאנציסטים

אברהם גרינזייד:  באנו להזכיר ולא לשכוח את הניצחון על האימפריה הנאצית

אברהם גרינזייד:  כמו שניצחנו את הנאצים במאה הקודמת כך ננצח את חמאס במלחמה הנוכחית

אברהם גרינזייד:  הנכדים והנינים שלנו לוחמים היום בעזה כמו שאנחנו לחמנו באירופה

אברהם גרינזייד:  אנחנו איתם לזכר אלה שלא איתנו היום

עודד פורר: אני רוצה לתת תעודות הוקרה גם לניצולי המצור שנמצאים איתנו כאן היום

עודד פורר:  אלה ברונשטיין, יצחק מוסיאשיקוב, בלה רזניקוב, דינה אוסביאטצב

עודד פורר:      חברי הכנסת, כל אחד ברכה קצרה

עודד פורר:  חבר הכנסת אלקין

זאב אלקין: תודה, שלומית אני מדבר בשתי שפות

זאב אלקין:  קודם ברוסית אחר כך בעברית

זאב אלקין:       אני מברך את כולכם ביום המיוחד הזה ואותך עודד אני מברך על ההחלטה לקיים כאן את ישיבת הוועדה

זאב אלקין:  המוזיאון הזה הוא חשוב מאוד לציבור הישראלי

זאב אלקין:  בזמנו היה מאבק קשה שנמשך שנים רבות כדי לסיים אותו והיו רגעים מאוד לא פשוטים, רגעי משבר

זאב אלקין:  צביקה וחיים בטח זוכרים שהיינו במספק צמתים שכבר היה נראה שיהיה קשה מאוד לחלץ את הפרויקט הזה שנתקע, וברוך השם זה הצליח

זאב אלקין:       זה המקום והזמן להודות לנשיא הנוכחי יצחק הרצוג ובני משפחתו שנחלצו לעזרה וגייסו את הכספים החסרים והמוזיאון היום קרוי על שמו של הנשיא המנוח חיים הרצוג שלחם במלחמת העולם השנייה

זאב אלקין:      הצלחנו להעביר בזמנו החלטת ממשלה חדשה שהוסיפה את התקציבים הנדרשים מצד הממשלה ובסוף הגענו עד הלום והמוזיאון הנפלא בנושא החשוב הזה קיים

זאב אלקין:  אבל עם כל החשיבות של ההצלחה הזאת, עוד לא תמה מלאכתנו, אמשיך כמו שעשיתי עד עכשיו בכל מה שאני יכול כדי לקדם את הפרויקט הזה, ואנחנו עכשיו יחד עם עודד מגישים הצעת חוק כדי להפוך את המוזיאון הזה למוזיאון ממלכתי, כדי שלא נשאל "איך הוא יקיים את עצמו? מאיזה תקציב הוא יתקיים?" וגם כדי לקבע דברים בסיסיים שצריכים להיות, שהווטרנים יוכלו לבוא לכאן בחינם

זאב אלקין:       זה לא עולה על הדעת שיגבו מהם כספים על הכניסה למוזיאון הזה

זאב אלקין:  כדי שהחוקרים שרוצים לבוא לארכיון, שרוצים לבוא למוסד המחקרי שרוצים להקים כאן יוכלו להיכנס חופשי ולכן יש פה עוד הרבה מלאכה לפנינו להעמיד את המוזיאון הזה על הרגליים כמו שצריך וכמו שתמיד בכנסת המאבק על המוזיאון הזה היה חוצה מפלגות והיה מקיר לקיר, כך אני בטוח שיקרה גם עכשיו, בהצלחה

עודד פורר: תודה

עודד פורר:  חבר הכנסת בליאק

ולדימיר בליאק: בוקר טוב לכולם

ולדימיר בליאק:  אני רוצה להודות לעודד וגם לשלומית על הישיבה הזאת ולכל מי שלקח חלק בהקמת המוזיאון, לצביקה וגם לחיים

ולדימיר בליאק:      אני נולדתי וגדלת ברוסיה, בברית המועצות וזיכרון המלחמה והגבורה, הזיכרון של המצור זה חלק בלתי נפרד ממני, מהערכים שגדלתי עליהם ומהחינוך שלי

ולדימיר בליאק:  ולכן חשוב לי כל כך באופן אישי שגם כאן בארץ ישראל, במדינת ישראל נשמור על הזיכרון הזה

ולדימיר בליאק:       אני רוצה להודות לכם על כל מה שעשיתם ועל כל מה שאתם עושים, ואני יכול להבטיח שאנחנו בכנסת נעשה הכול כדי לשמר את הזיכרון הזה וגם להעביר אותו לדורות הבאים, תודה רבה

עודד פורר: תודה, חברת הכנסת מזרסקי

טטיאנה (טניה) מזרסקי: אני מברכת על קיום ישיבת הוועדה כאן במוזיאון, זה מאוד חשוב, מאוד סמלי

טטיאנה (טניה) מזרסקי:  שנים במדינת ישראל לא דיברו הרבה, וכמעט שתקו על תרומתם של יהודי ברית המועצות לניצחון על גרמניה הנאצית ותרומתם רבה מאוד

טטיאנה (טניה) מזרסקי:  חשוב שהקימו את המוזיאון הזה והשקיעו, ולכל מי שתרם לקידום והקמת המוזיאון – זו תרומה ענקית להיסטוריה של העם היהודי

טטיאנה (טניה) מזרסקי:  אני מאחלת לכולם חיים ארוכים ואנחנו לוקחים על עצמנו התחייבות להעביר את הזיכרון לדורות הבאים

עודד פורר: תודה רבה

עודד פורר:  חבר הכנסת אלעזר שטרן

אלעזר שטרן: בוקר טוב

אלעזר שטרן:  אני אדבר רק בעברית

אלעזר שטרן:  עודד ואני היחידים כאן שלא דוברים רוסית, עדיין

אלעזר שטרן:  אני חושב שיש משהו סמלי שתת אלוף צביקה קנטור, אלוף חיים ארז לוחמים, טנקיסטים, אנחנו הסתובבנו כאן כשהיה חול, כשהיה רק הרעיון

אלעזר שטרן:  אבל תדעו שעשינו את זה לא בשבילכם, עשינו את זה בשבילנו

אלעזר שטרן:       דובר על הגבורה ועל לנינגרד ועל הצבא האדום

אלעזר שטרן:  אנחנו דור שני לניצולי שואה

אלעזר שטרן:  את אושוויץ שחרר הצבא האדום, הילדים והנכדים שלנו לא תמיד זוכרים את זה

אלעזר שטרן:  המוזאון הזה חשוב גם לנו

אלעזר שטרן:       אנחנו נמצאים בימים קשים של לחימה בעזה, כאשר אנחנו מסתכלים על הדור של וותיקי מלחמת העולם השנייה אנחנו מתמלאים ברוח לחימה ואנחנו יודעים שבסוף אנחנו ננצח

אלעזר שטרן:  תודה לכם

עודד פורר: חבר הכנסת דוידסון

סימון דוידסון: אני גם אדבר בעברית, למרות שאני נולדתי בעיר וילנה שבליטא

סימון דוידסון:  עלינו לארץ ב-1972

סימון דוידסון:  אני בן למשפחה שכולה נרצחה בשואה, אימא שלי נשארה לבד ועלינו לארץ, ואם אנחנו לא נדע להעביר לילדים ולנכדים שלנו את זיכרון העבר הכל כך חשוב, אז אין לנו עתיד

סימון דוידסון:  ולכן אנחנו נמצאים פה כדי לזכור את מה שקרה לפני מעל ל-80 שנה ולהבין שהיום אנחנו במצב קשה מאוד ליהדות

סימון דוידסון:       מדינת ישראל נתבעת על פשעי מלחמה ביום השואה הבינלאומי - זה אבסורד שאין כדוגמתו

סימון דוידסון:  ואנחנו פה כדי לזכור ולא לשכוח אף פעם – מה היה לפני 80 שנה, מי זה העם היהודי, ושכל יהודי בעולם לא יתבייש לשים כיפה ושאף אחד לא יוריד את המזוזה מהדלת, כי זה המצב בו אנחנו נמצאים

סימון דוידסון:  תודה עודד ותודה לוועדה, תודה רבה

עודד פורר: יש לנו שלוש קבוצות שיוצאות לסיור במוזיאון, ראשונה תצא הקבוצה לסיור בשפה העברית, חברי הכנסת או מי שירצה

עודד פורר:  אחר כך ייצאו עוד שתי קבוצות

עודד פורר:  יש פה גם קבוצה מרחובות, כל דוברי העברית ומשרדי ממשלה אנחנו יוצאים

עודד פורר:  בסוף הסיור תהיה ישיבת סיכום

עודד פורר:       (ישיבה לאחר הסיור)      

עודד פורר: הדיון שלנו הוא דיון המשך לדיון שהתחיל בבוקר בסיור

עודד פורר:  אחרי הסיור אנחנו מתכנסים כאן לישיבת סיכום

עודד פורר:  אני מעדכן מראש שחלק מחברי הכנסת יצטרכו לצאת, בדומה לישיבות שאנחנו מקיימים בכנסת

עודד פורר:       אני חושב שלנהל את הישיבה הזאת אחרי הסיור, אחרי שאנחנו סופגים את מה שראינו שם זה אחרת לגבי כולם

עודד פורר:       לפני שנדבר אני רוצה לתת לחיים ארז לומר כמה מילים, אני נחשפתי למוזיאון ב-2013, כאשר הייתי מנכ"ל משרד הקליטה

עודד פורר:  פגשתי את שני הג'נטלמנים האלה – חיים וצביקה, לפני 11 שנה כשהם היו באמצע התהליך עם הקשיים של לעבור את הבירוקרטיה הישראלית

עודד פורר:  זה עדיין לא נגמר אבל אנחנו כבר במקום אחר לגמרי

טטיאנה (טניה) מזרסקי: מתי תהיה הפתיחה הרשמית?     

קריאה: ביום הניצחון

עודד פורר: אני חושב שיש לנו זכות גדולה לבקר כאן, ואני שמח שגם אברהם וגם חלק מהווטרנים זכו לראות את הבניין הזה עומד, זה היה חלום של הרבה מאוד שנים, בבקשה חיים

חיים אריאב: ברוכים הבאים, זה חשוב מאוד שהוועדה מקיימת פה את הישיבה

חיים אריאב:  אחרי שראיתם את המוזיאון אני משוכנע שכל ישראלי וכל יהודי צריכים לראות את המוזיאון

חיים אריאב:  אנחנו קוראים לזה "מוזיאון של העם היהודי"

חיים אריאב:  המוזיאון צריך להיות נכס של המדינה ולא להתנהל על ידי עמותה

חיים אריאב:  עמותה יכולה להקים אותו, אבל לנהל מוזיאון, להחזיק מוזיאון כזה – המדינה צריך לעשות את זה

חיים אריאב:       במוזיאון הושקעו כ-70 מיליון שקל, 35 מיליון – המדינה, ו-35 מיליון – תורמים

חיים אריאב:  תורמים מוכנים להשתתף בהקמה הם לא משתתפים באחזקה

חיים אריאב:  דבר נוסף, אני חושב שהמוזיאון הזה – כמו יד ושם – היה צריך להיות פתוח לקהל ללא תשלום, אבל לדעתי הוועדה הזאת יכולה לסייע כדי שלפחות הווטרנים יוכלו להיכנס ללא תשלום מפני שכפי שאמרת "זה הבית של הווטרנים"

חיים אריאב:       אני משוכנע שהמוזיאון יהפוך למקום שכל מי שמגיע לארץ – יהודי וגם שאינו יהודי – יבוא ויבקר

חיים אריאב:  אני מקווה שהוועדה תסייע כדי לממש את החזון הזה ושהמוזיאון הזה יוכל להמשיך להתקיים לאורך שנים ולהתפתח, ותודה שבאתם

צביקה קן-תור: אני רק רוצה להוסיף על הדברים של חיים

צביקה קן-תור:  אנחנו היום מציינים את שחרור מחנה ההשמדה אושוויץ מידי הרוע של הנאצים

צביקה קן-תור:  את השחרור של המצור הנאצי על לנינגרד וכולנו תקווה לשחרור במהרה של החטופים מידי הרוע של החמאס בעזה

צביקה קן-תור:       ברוכים הבאים למוזיאון, בנינו אותו כדי לטפח את המורשת של העם היהודי, להציג את האיתנות של האנשים וגם בשעת מלחמה את הנכונות להתנדב, להקדיש את כל הזמן ואת המאמצים, כולל לסכן את החיים ולהקריב אותם למען האחרים

צביקה קן-תור:       לכאורה המוזיאון הזה היה צריך להיות מוזיאון של היסטוריה ושל מורשת אבל אנחנו מהר מאוד מצאנו את עצמנו עוסקים בנושא שנקרא "קליטה" כי אנחנו במדינת ישראל – בגלל כל מיני אילוצים – עסקנו בקליטה הפיזית של האנשים, לא בקליטה הרוחנית

צביקה קן-תור:  ואנשים מגיעים עם מורשת אדירה של אבותיהם ושל אבות אבותיהם והמדינה לא התייחסה לזה

צביקה קן-תור:  אני חושב שהמוזיאון הזה ואני אומר את זה מתוך המבקרים שמגיעים לפה, פתאום אומרים "הנה, גם אנחנו היינו חלק מהקמת המדינה וחלק מהמאמץ של העם היהודי

צביקה קן-תור:       אתם עוסקים בנושא של התפוצות ושל הקליטה, זה מוזיאון שעוסק בכל תפוצות ישראל ובקליטה שלהם וזו העוצמה החזקה ואני מקווה שהוא יפרח וישגשג, תודה

עודד פורר: תודה

עודד פורר:  אני דיברתי עם שר החינוך יואב קיש, שכמו שכבר ראיתם הסבא שלו לחם אצל מונטגומרי במלחמת העולם השנייה

עודד פורר:  הוא הבטיח לתמוך מצדו כשר חינוך בהצעת החוק שתבוא ותהפוך את המוזיאון הזה למוזיאון תחת האחריות של משרד החינוך, יש הצעת חוק כזו שאנחנו מגישים ואני אשמח שכל חברי הכנסת שנמצאים פה יצטרפו וגם ייצרפו עוד מהסיעות שלהם

עודד פורר:  זו הצעת חוק

עודד פורר:  הנה מצטרפים אלינו אילנה וסופה

עודד פורר:       הצעת החוק תהפוך את המוזיאון למוזיאון ממלכתי של מדינת ישראל תחת משרד החינוך

עודד פורר:  נועם, תדאג להחתים את מי שעדיין לא חתם על החוק הזה, כדי לשחרר את המוזיאון מהצורך להיות כמו אספן של נדבות כדי להחזיק את המורשת של העם היהודי

עודד פורר:  ואני מסכים את מה שאמר חיים, זה המשך של מוזיאון יד ושם, מבחינת תפיסת העולם של מה זה העם היהודי והשואה,     אני למדתי בשנים האחרונות על הגבורה של הלוחם היהודי במלחמת העולם השנייה, ואני רוצה שהילדות שלי ילמדו את זה

עודד פורר:  הצלחתי לחוקק את "חוק יום הניצחון" ויש יום כזה שאמור להיות מוזכר במערכת החינוך ובצבא

עודד פורר:  תכף נשמע את ההתייחסות של גורמי המקצוע לעניין זה

עודד פורר:  אני חושב שהבנו את החשיבות

עודד פורר:       לפני שחברי הכנסת ידברו – אני יודע שאתם צריכים לחזור – אני רוצה לתת לאברהם לדבר

אברהם גרינזייד: אני לא מאמין

אברהם גרינזייד:  אבל זה מה שיש

אברהם גרינזייד:  המוזיאון קיים אבל חשוב שהמוזיאון הזה יעבוד בכוח, בקול רם

אברהם גרינזייד:  המוזיאון הוא לא רק עבור ישראלים אלא מוזיאון עבור יהודים בכל העולם ואנחנו צריכים לתת לו את החשיבות האמיתית

אברהם גרינזייד:       הישיבה היום, הודות ליושב-ראש מר עודד פורר ולחברי הוועדה ולגנרלים שלנו צביקה וחיים, וכל העובדים, זה משהו יוצא מן הכלל

אברהם גרינזייד:  הרבה לא מבינים את זה

אברהם גרינזייד:  בימים אלה שיש מלחמה בארצנו נגד הנאצים של המאה ה-21 יש לאנשים שעברו את המלחמה ההיא והאסון ההוא – לדבר בקול רם

אברהם גרינזייד:  אנחנו צריכים למסור לדור הצעיר את המסורת של הגבורה של מה שעברו היהודים לפני הרבה שנים

אברהם גרינזייד:  אלוהים נתן לנו שנים ארוכות והגענו לגיל כזה, לא פשוט לחיות והישיבה הזאת צריכה למצוא את מקומה בכל העיתונים

אברהם גרינזייד:      אנחנו פוגשים בכל דרך, אמרו "הבירוקרטיה" אני לא יודע איך לקרוא לזה

אברהם גרינזייד:  אנחנו ותיקי מלחמת העולם השנייה, לא נשארו הרבה בארץ אבל אנחנו גאים במה שאנחנו עשינו בשנים האחרונות – האנדרטות, מוזיאונים וחדרי הנצחה

אברהם גרינזייד:  אני מודה לראש הוועדה על החוק של 2017 "יום ניצחון"

אברהם גרינזייד:       ביום שישי הייתה לי פגישה עם 41 תלמידי כיתה י"א מהעיר מודיעין

אברהם גרינזייד:  הם הגיעו עם ההורים למוזיאון של רחובות עם מנהלת ש-90% מהמוזיאון זה עבודה שלה

אברהם גרינזייד:  ואני גאה

אברהם גרינזייד:  אני שמעתי שאלות שתלמידי י"א לא יודעים עד היום

אברהם גרינזייד:  איפה המסורת? מוזיאון יש אבל מה קורה בבתי הספר?     הייתה לי פגישה עם כבוד שר החינוך קיש

אברהם גרינזייד:  דיברנו על תוכנית הלימודים בבית הספר, על הוספה של מידע על – האסון, הקשיים, הפליטים, ועל וותיקי מלחמת העולם השנייה וההיסטוריה של בית הספר שלנו

אברהם גרינזייד:  מיליון וחצי יהודים לחמו נגד הנאצים

אברהם גרינזייד:  300,000 נפלו בקרב

אברהם גרינזייד:  אומרים 6 מיליון נהרגו, נשרפו, זה לא נכון, זה לא 6 מיליון, יותר

אברהם גרינזייד:  אנחנו כבר יודעים את המספר 9 מיליון, אבל אמרו ב-1946 6 מיליון ועד היום אומרים כולם 6 מיליון

אברהם גרינזייד:       לא נשארו הרבה וותיקי מלחמת העולם השנייה ברחבי ישראל

אברהם גרינזייד:  לא יכול להיות שהדור ששרד את השואה נאלץ לשלם על כרטיס כניסה כדי לבקר במוזיאון החשוב הזה

עודד פורר: זה לא יהיה

עודד פורר:  לא יהיה דבר כזה

אברהם גרינזייד: דבר נוסף, יש בארץ כמעט 8,000, 10,000 פליטים

אברהם גרינזייד:  אני יושב ועושה חשבון מה הרווחתי בחיים, כשברחתי מהגרמנים עברתי יותר קשיים משהייתי בצבא האדום שבע שנים

אברהם גרינזייד:  הפליטים שעלו ארצה, עד 1953, הם מקבלים – פנסיה ועוד

אברהם גרינזייד:  אלה שעלו ב-1990 מה הם אשמים? כולנו יהודים

אברהם גרינזייד:       אני עומד דום מול המילואימניקים בארצנו

אברהם גרינזייד:  הם עכשיו הכוח החשוב ביותר במלחמה

אברהם גרינזייד:  ושמענו על בימת הכנסת שהם אנרכיסטים

אברהם גרינזייד:  הייתי רוצה לראות את אלה שאמרו שהם אנרכיסטים נלחמים בעצמם

גלעד: אתה יודע, זה צחוק כואב

קריאה: הוא צוחק צחוק שהוא מסכים איתך

גלעד: אני מבין

אברהם גרינזייד: מה זאת אומרת? איפה האידאולוגיה של הכנסת שלנו?      

עודד פורר: תודה רבה

אברהם גרינזייד: יש פתרון

אברהם גרינזייד:  אני רוצה שבוועדה תהיה ישיבה על כל העניינים האלה

אברהם גרינזייד:  חברי הכנסת, תודה שבאתם

אברהם גרינזייד:  אני מאחל לכם בריאות והצלחה והלוואי שהכול ייגמר בשלום

עודד פורר: תודה רבה אברהם

עודד פורר:  חברי הכנסת בליאק, אחריו חבר הכנסת דוידסון

ולדימיר בליאק: תודה אדוני היושב-ראש

ולדימיר בליאק:  אני רוצה לפתוח ושוב לומר תודה, גם לך וגם לשלומית ולכל צוות הוועדה – על הרעיון ועל החוויה

ולדימיר בליאק:  ולחיים ולצביקה על העבודה המתמשכת וההתמדה שלכם

ולדימיר בליאק:  אני רואה במוזיאון חשיבות רבה

ולדימיר בליאק:  כל הרעיון של שימור הזיכרון של הגבורה במלחמת העולם השנייה

ולדימיר בליאק:       כפי שאמרתי בדברי הפתיחה שלי, אני גדלתי במערכת החינוך הסובייטית ובסך הכול אני חושב שהייתי תלמיד לא רע

ולדימיר בליאק:  אני מכיר את ההיסטוריה ואת האירועים, אבל גם אני עכשיו מרגיש שאני משלים את החלק החסר בפאזל על הזווית היהודית במלחמת העולם השנייה

ולדימיר בליאק:       לי באופן אישי זה חשוב מאוד, וגם לילדות שלי זה חשוב ולכן אני כמובן אשמח להצטרף להצעת החוק ואנחנו נדאג לעתיד של המוזיאון הזה

ולדימיר בליאק:  אנחנו מכירים את התקנה של המוזיאון וגם ההיקף שלה, והמשימה שלנו כחברי כנסת וגם כוועדה לדאוג לזה ואנחנו מבטיחים לעשות את זה, תודה רבה

ולדימיר בליאק:  שוב אני מתנצל שאני צריך לצאת בקרוב

עודד פורר: תודה

עודד פורר:  חבר הכנסת דוידסון

סימון דוידסון: עודד, אני רוצה להגיד לך תודה שלחצת עליי, עכשיו אני מבין למה

סימון דוידסון:  לכל אחד יש לו את ההיסטוריה שלו, כל אחד מגיע והגיע למדינת ישראל עם שק של צרות, כי העם היהודי מלא בצרות

סימון דוידסון:       אבא שלי בן 84 הוא רופא מרדים ועבר את השואה

סימון דוידסון:  אני רוצה להראות לך מה הוא עשה על היד שלו, בדרך כלל מדברים על קעקועים עם המספר של השואה, אז בשבילו 7

סימון דוידסון: 10

סימון דוידסון: 23 זה יום השואה

סימון דוידסון:  ולקח לי זמן לעכל את הדבר הזה ולהבין שאנחנו נמצאים היום במצב, אני לא רוצה להיות קיצוני במילים שלי, אבל צריך להבין שהעם היהודי נמצא בסכנה

סימון דוידסון:       וכשאתה מגיע לפה ואתה מבין את הגבורה של העם היהודי, וזה מתחבר לדברים של אברהם על המילואימניקים שלנו ועל הצבא שלנו, אנחנו מבינים שאנחנו צריכים להיות גיבורים, זה לא נגמר

סימון דוידסון:       חשוב מאוד שכל ילד במדינת ישראל שלומד במערכת החינוך יגיע לפה ויזכור את מה שהגיבורים עשו כדי שהעם היהודי ישרוד

סימון דוידסון:  כשאנחנו רואים מי פתח את השער באושוויץ – הילדים צריכים ללמוד את זה, להבין ולא לשכוח את זה

סימון דוידסון:       אברהם, אני מקווה שאתה והחברים שלך תגיעו לפה עוד שנים רבות ושיזכרו את מה שאתם עשיתם למען הילדים והנכדים שלנו

סימון דוידסון:  תודה רבה לכולם על המפגש החשוב הזה, תודה

עודד פורר: חברת הכנסת מזרסקי, אחריה חבר הכנסת שטרן

טטיאנה (טניה) מזרסקי: תודה על הסיור

טטיאנה (טניה) מזרסקי:  מאוד מרשים ומרגש, היו רגעים שעמדתי והרגשתי צמרמורת ובלעתי דמעות

טטיאנה (טניה) מזרסקי:  תודה לך אברהם על הדברים שאמרת, על ההתגייסות שלך והקרבת חייך להנצחה של הגבורה היהודית

טטיאנה (טניה) מזרסקי:       המוזיאון בא להנציח את הגבורה היהודית כהשלמה לזיכרון השואה

טטיאנה (טניה) מזרסקי:  ואלה המילים הנכונות ביותר שיכולות לתאר את המוזיאון

טטיאנה (טניה) מזרסקי:  היו כוחות בעולם שניסו למחוק את העם היהודי מעל פני האדמה לפני 85 שנים

טטיאנה (טניה) מזרסקי:  גם עכשיו יש כוחות שמכחישים את אותה השואה ושוללים את הזכות שלנו לקיום מדינה יהודית

טטיאנה (טניה) מזרסקי:       המענה שלנו לשואה היה הקמת מדינת היהודים

טטיאנה (טניה) מזרסקי:  עכשיו כששוללים – את זכות הקיום של המדינה, ואת הזכות שלנו להגן על עצמנו, ההקמה והפעילות של המוזיאון יחזקו את החוסן שלנו כאומה, כלאום, כעם ישראל

טטיאנה (טניה) מזרסקי:       הנושא אמור להיות חלק חובה בחינוך של ילדים ישראלים, וכל מי שמבקר בארץ אמור להיכנס למוזיאון וללמוד על הגבורה שלנו

טטיאנה (טניה) מזרסקי:  אנחנו לא תוקפים, ולא תקפנו אף פעם, אבל יש לנו זכות להגן על עצמנו

טטיאנה (טניה) מזרסקי:   הנצחת הגבורה תביא חוסן לדור החדש ורפואה לדור שחווה עכשיו את הזוועות ואת הכאב של חרבות ברזל

טטיאנה (טניה) מזרסקי:  זה חובה, זה יחזק את כולנו וייתן תקווה לניצחון, והתקוות מתגשמות

עודד פורר: אנחנו נקיים ישיבה נוספת שתעסוק במעמד של המוזיאון גם באזור הזה אל מול יד לשריון

עודד פורר:  חבר הכנסת שטרן

עודד פורר:  לפני החינוך והצבא אני רוצה את סופה ביילין ממלאת מקום ראש העיר אשקלון

סופה ביילין: מרגש מאוד

סופה ביילין:  אני רוצה להודות לחבר הכנסת, ליושב-ראש ועדת העלייה, הקליטה והתפוצות עודד פורר

סופה ביילין:  זו יוזמה חשובה מאוד

סופה ביילין:  אני כותבת כל מילה שאמר אברהם גרינזייד לגבי התנאים שיקבלו אנשים שהגיעו לפני 1953 ולאחר מכן

סופה ביילין:       אני בת של שורדת מצור לנינגרד

סופה ביילין:  אתמול היה 80 שנה למצור לנינגרד וגם יום השואה הבינלאומי חל באותו יום וזה סימבולי מאוד

סופה ביילין:  ושלשום התראיינתי לרוסיה ואני אמרתי שאסור לנו להיות בצד הלא נכון של ההיסטוריה ושכל העולם צריך לדעת מה שקורה היום

סופה ביילין:  בלי היסטוריה אין לנו עתיד

סופה ביילין:  אנחנו צריכים לבנות את הלובי הבינלאומי

סופה ביילין:       כל מוסדות החינוך במדינת ישראל צריכים לעבור במוזיאון הלוחם היהודי בלטרון כדי להכיר את ההיסטוריה בצורה טובה יותר

סופה ביילין:  כל עיר במדינת ישראל צריכה להעמיד מוזיאון לזיכרון השואה

סופה ביילין:      אני הגעתי עם האשקלונים

סופה ביילין:  אתמול עם המתנדבים הסתובבנו וכל ווטרני קיבל מאיתנו מתנה

סופה ביילין:  זה מרגש כל כך

סופה ביילין:       סשה - - - ניהל את כל הפרויקט הזה

סופה ביילין:  הוא יושב ראש שלנו ויד ימין של אברהם גרינזייד, יושב ראש של כל הארגונים הווטרנים

סופה ביילין:  אנחנו צריכים לדאוג לתקציב דרך עודד פורר

סופה ביילין:  ותודה לכל מי שאירגן

עודד פורר: תודה

עודד פורר:  אילנה, אני אתן לך להגיד משהו אחרי זה

עודד פורר:  המוזיאון ברחובות חטף רקטה בדיוק לפני שנה, הייתה ישיבה במוזיאון ב-9 במאי, למחרת המוזיאון במהלך אותו השבוע קיבל רקטה שהרסה את הכול

עודד פורר:  אני מבין שזה שוקם

עודד פורר:  מיליון וחצי יהודים לחמו כנגד הנאצים, אנחנו יודעים מה עשה חאג' אמין על חוסייני בישראל במובן של המלחמה נגד הנאצים – הוא תמך בהם

עודד פורר:  מהצבא, משרד הביטחון מי התייחס כדי שאנחנו נדע שכל חייל - -        

סופה ביילין: אם אפשר להוסיף עוד משפט אחד חשוב מאוד לכולנו

סופה ביילין:  אתם העברתם את החוק לגבי - - - בשום לו"ז לא כתוב, בשום מקום

עודד פורר: זה בדיוק מה שאנחנו רוצים לבדוק עכשיו, אז עופר,  נתחיל מעופר ואחרי זה צה"ל

עופר בורד: משרד הביטחון מלווה את המוזיאון הזה לאורך השנים

עופר בורד:  כרגע ישנו שיח בין המוזיאון ובין המשרד על בסיס איזושהי הסכמה ראשונית מתוך מטרה לקלוט את המוזיאון במסגרת המוזיאון של משרד הביטחון ככל שהדברים יסתייעו ותהיה הסכמה עם הנהלת המוזיאון

עודד פורר: מה לגבי ביקורים של חיילים כאן? בבקשה

עדי פרי: אני אתייחס

עדי פרי:  קודם כל תודה רבה על ההזדמנות ועל המפגש הזה, אני בכובע של ראש מדור מורשת וידיעת הארץ בחיל החינוך והנוער

עדי פרי:       לפני שאתייחס לתרבות יום א' והסד"חים ואיך אנחנו מטמיעים את זה בתוך הצבא אומר למוזיאון הזה יש יכולת לספר סיפור דרך חיבור אישי ואנחנו בצה"ל עוסקים רבות בלספר את הסיפור של המלחמה המתהווה

עדי פרי:  אני חושבת שבחיבור שלנו למוזיאון וגם לפיתוח של מערך שיודע לעשות אדפטציה למלחמה הזאת או לקהל היעד שמגיע או לשאול שאלות של "מי הוא הגיבור?" ו-"מהו מעשה הגבורה?" ולחבר את זה ליחידה שתגיע עכשיו

עדי פרי:  אני חושבת שזה חשוב גם להתאים לקהל היעד

עדי פרי:  עשינו טעימה ועשינו סיור שמתאים לקהל היעד הזה

עדי פרי:  אבל כשנטמיע את זה בצבא אנחנו צריכים לעשות גם - -      

עודד פורר: מה צריך לעשות כדי שזה יוטמע בצבא? בחוק "יום הניצחון" מוזכר שבמחנות צה"ל צריך לציין ב-9 במאי את יום הניצחון וכולי

עודד פורר:  אני לא יודע להגיד לכם אם זה אכן קורה

עדי פרי: גם את יום הזיכרון הבינלאומי לשואה אנחנו מציינים

עדי פרי:  יצאה איגרת של קצין חינוך ראשי ואנחנו הוצאנו מסרי הסברה ודגשים לאופן בו אנחנו מציינים את זה

עודד פורר: מה אנחנו יכולים לעשות כדי שיחידות צה"ל ותרבות יום א' שלהם - - -      

עדי פרי: זה שהמוזיאון כבר נמצא במאגד המוזיאונים

עודד פורר: הוא לא נמצא עדיין

עידית רובין: מבחינת חיל חינוך הוא נמצא

עדי פרי: במאגד חיל חינוך, כל יחידה יכולה להזמין דרך מוקד שירותי חינוך כניסה בעלות של 10 שקלים שובר, זה המחיר לכניסה לכל המוזיאונים

עדי פרי:       צריכים לעשות הרחבה – על כיתות, על הדרכות

עדי פרי:  אחרי זה נעלה למאגד מכונים או שנרחיב את זה

עדי פרי:  אבל צריך לבחון את זה, כי אי אפשר מאגד מוזיאונים וגם מאגד מכונים

עדי פרי:  צריך לבחון איפה נכון שאתם תהיו

עדי פרי:  אנחנו יכולים להכניס את זה כתוכן מחייב כחלק מהציון, להכניס תוכן מחייב לתרבות יום א' או בסד"ח טירונים

עדי פרי:  יש פה את יד לשריון, את העמותה

עודד פורר: אני אזכיר בהקשר הזה שבחוק יום הניצחון מוזכר שחייבים לציין את היום הזה במחנות צה"ל

עודד פורר:  לא מוזכר איך, זה כמובן נשאר לצבא, ולכן דרך זה אני חושב שאפשר להיכנס לכך שכל חייל - - -

עודד פורר:  משרד החינוך, עידית

עידית רובין: בוקר טוב, אני מצטרפת לתודות

עידית רובין:  אבקש להעיר שלוש הערות

עידית רובין:  דבר ראשון, הנושא הזה הוא אחד מנושאי החובה בלימודי היסטוריה בחינוך הממלכתי והממלכתי דתי

עידית רובין:  וגם פותחה יחידת לימוד משותפת בתוכנית שנקראת "תכנית יהלום" – תכנית של למידה דיגיטלית עצמאית, התלמידים ביחד עם המוזיאון,

עידית רובין:      התלמידים יכולים ללמוד על לוחמים יהודים בצבאות בעלות הברית

עידית רובין:  הנושא השני, הייתה איזושהי השוואה שניסו לעשות או שנעשית בפועל בין השואה לבין המלחמה שקורית היום בעזה

עידית רובין:  אנחנו מנסים דווקא לתת איזשהם כלים למורים לעשות הבחנה בין הסיטואציות לאור העובדה שמדינת ישראל היא מדינה ריבונית עם צבא לוחם ועוד הרבה מאוד הבחנות והנושא הזה חייב להיות מדובר בצורה ברורה בכיתות ובהקשר הנכון

עידית רובין:       יצאה איזושהי ידיעה לתקשורת שבבחינת הבגרות הקרובה בהיסטוריה יש ויתור על נושא השואה, הדבר לא מדויק

עידית רובין:  ניתנה בחירה בשניים מתוך ארבעה נושאים, רק לבחינת הבגרות בחורף תשפ"ד, לתלמידים שהם והמורים שלהם מרגישים קושי בהוראת הנושא הזה, לבחור בנושא אחר לבגרות

עידית רובין:  זה לא אומר שלא מלמדים את הנושא, זה לא אומר שלא נבחנים עליו, זו בחירה מאוד ממוקדת וספציפית

עידית רובין:       ודבר אחרון, בין אם הבטחתו של השר קיש תצא לפועל או לא, אני מבקשת להוסיף לבעלי היכולת להיכנס למוזיאון הזה בחינם גם תלמידים במערכת החינוך

עודד פורר: אין חינם

עודד פורר:  משרד החינוך יצטרך לממן את המוזיאון ואז התלמידים גם ייכנסו חינם

עידית רובין: אז זה מה שאמרתי, בין אם המשרד יממן לפי מה שאמר השר קיש ובין אם לאו, אני חושבת שכדי לעודד בתי ספר להביא לכאן תלמידים - - -     

עודד פורר: כשאומרים חינם מישהו צריך לשלם

עידית רובין: כן, כדי לעודד מנהלי בתי ספר לקחת אוטובוס, להעמיס עליו כיתות, להביא אותם למוזיאון הזה, הכניסה – אני לא אומרת הדרכה, וחייבת להיות הדרכה כדי להנגיש בצורה יפה כפי שאנחנו הודרכנו – אבל לאפשר לפחות כניסה ללא תשלום של בית הספר

עודד פורר: תודה

עודד פורר:  משרד הקליטה

גלית כהן: אני מצטרפת לברכות

גלית כהן:  זו כבר פעם שנייה שאנחנו נמצאים כאן, כבר ביקרנו במוזיאון הזה

גלית כהן:  המוזיאון מדבר בפני עצמו

גלית כהן:  לנו חשוב להנחיל את המורשת

גלית כהן:  עודד, 9 במאי, מי כמוך יודע כמה זה מונחל ומושרש במשרד העלייה והקליטה, זה גם הרבה בזכותך

גלית כהן:  נכון למשרד כעת – להנחיל את זה במורשת עצמה ולהטמיע את זה

עודד פורר: בקליטה בקהילה, בתקצוב לרשויות המקומיות, יש הכוונה או איזשהו תקציב לטובת ביקורים במוזיאון?      

גלית כהן: בדיוק דיברנו על זה

גלית כהן:  מבחינתנו המטרה היא שיהיו פה מבקרים והדרכות בכל מיני שפות

עודד פורר: אתם תצטרכו להכניס את זה איכשהו למנגנון התמיכות, זאת אומרת, רשות מקומית שמוציאה סיורים לעולים, זה חלק מהמורשת, חלק בלתי נפרד במובנים האלה

גלית כהן: 	זאת המגמה

גלית כהן:  בהחלט

צביקה קן-תור: אני כבר רציתי להגיד קודם לאילנה, אילנה את תרגמת? קטסטרופה זו לא שואה

צביקה קן-תור:  זה מה שאני הבנתי ברוסית, ואני חושב שזה מתחבר למה שעידית אמרה

צביקה קן-תור:  יש הרבה קטסטרופות אך שואה יש אחת

צביקה קן-תור:  ולכן גם אני לא יודע ברוסית איך צריך לתרגם את זה אבל זו לא קטסטרופה

קריאה: היה ויכוח שנים רבות מה לעשות ברוסיה

צביקה קן-תור: ואנחנו מתעקשים מול כל העולם שמתרגם מילה אחרת לשואה בטח פה בארץ, וגם בחוץ

צביקה קן-תור:  שזה לא יהיה אותו הדבר

צביקה קן-תור:  זה מתחבר כמובן עם מה שעידית אומרת בווליום אחר

צביקה קן-תור:  אנחנו לא בשואה

צביקה קן-תור:  לא להתבלבל, זה מקטין את השואה כשאנחנו לוקחים את מה שקרה לנו, בעיקר ב-7 באוקטובר, גם אם זה היה שלושה ימים, גם באותם שלושה ימים ידענו מהיום הראשון שיש פה מדינה ויש צבא ויש לוחמים ומאז אני מזכיר הם מתחננים להפסקת אש, אנחנו לא רוצים הפסקת אש ולכן גם על זה אי אפשר להשתמש במונחים האלה

צביקה קן-תור:           אני חושב שהגיאוגרפיה של המקום הזה היא מדהימה – על הדרך בין בן גוריון לירושלים

צביקה קן-תור:  בין ירושלים לתל אביב, בין כביש 6 לשער הגיא

צביקה קן-תור:  אין מקומות טובים יותר במדינה שאפשר להקים בהם מוזיאון כזה

צביקה קן-תור:  צריך להגיד שאפו – ליוזמים, לדוחפים, ללא מתייאשים וגם למדינה שבשורה תחתונה יש פה מוזיאון במקום הזה

צביקה קן-תור:       במאמר מוסגר, אני פעם שמעתי על רעיון של להקים את המול היהודי כמו בוושינגטון ולעשות "היהודים במדע", פה יש – "היהודים בגבורה" ו"היהודים במלחמה" ושם יהיה – "היהודים בספרות" או "בתרבות" לא משנה, וכולם מסתכלים על המקום הזה שיכול להיות שדברים כאלה עוד יהיו

צביקה קן-תור:  אין ספק, אנחנו כולנו מסביב לשולחן הזה, זו לא חכמה שאנחנו תמימי דעים, עובדה שגם באנו לכאן היום ולא רק היום

צביקה קן-תור:      אני מקבל את החיבור שבין יד ושם לבין הגבורה היהודית, כמו שאברהם נלחם על זה הרבה זמן, הגבורה היהודית מחוברת למלחמת העולם השנייה

צביקה קן-תור:  זה נכון שאנחנו כצברים – ניתן לדבר הרבה על פסיכולוגיה – קל לנו יותר ללכת לזוועות השואה מאשר לקחת סיפורים של גיבורים, זה נצרב פחות

צביקה קן-תור:       מקודם ראיתי את מאוטהאוזן, את אבא שלי שחררו במאוטהאוזן אחרי צעדת מוות

צביקה קן-תור:  זה לא העניין פה, אבל במאוטהאוזן מי ששכב – לא קם ומי שרצה לקום – שם על המצע שלו כמה גופות כדי שהוא לא ישקע בתוך הבוץ וכך הם ניצלו

צביקה קן-תור:  כמובן שלקחו אותם לבתי חולים, לא משנה

צביקה קן-תור:       תופעות של קניבליזם גם היו, יש לומר את האמת – אנשים איבדו צלם אנוש

צביקה קן-תור:  אני אומר את זה בגלל שזה מגדיל את האתגר שאנחנו צריכים להיות שותפים לו

צביקה קן-תור:  זאת אומרת, יש את יד ושם לשמחתנו התפתח כפי שהתפתח

צביקה קן-תור:       אני לא חושב שצריך להקים מוזיאון כזה בכל עיר בארץ, גם יד ושם אין בכל עיר בארץ

צביקה קן-תור:  זה רק יקדים את מה שיוקצה למקום הזה

צביקה קן-תור:  המקום הזה הוא מקום שמיועד לכל הארץ, דווקא בשל המיקום שבו הוא נמצא וכמו שאברהם אמר קודם, אברהם בן 95, עוד 25 שנה הוא לא איתנו

קריאה: 98

צביקה קן-תור: 98, אמרתי 25, קיבלת 3 שנים ספייר

צביקה קן-תור:  זה מדהים – היכולת, המוטיבציה והחיות

צביקה קן-תור:       עם כל האותות והסמלים שגם להם יש חלק בזה שהתחלנו להסתכל על זה יותר, לא הסתכלנו מספיק על הנס הזה שקרה לנו – העלייה המבורכת ממדינות ברית המועצות לשעבר

צביקה קן-תור:  זה הביא לנו זה את המודעות הזו שלא הייתה קיימת קודם

צביקה קן-תור:  כדור שני אנחנו מתעסקים הרבה מאוד בנושא של השואה

צביקה קן-תור:       עודד, אני לא פה בשביל לתת לך עצות, המחויבות שלך ידועה ומוכרת, אם אתה יושב-ראש הוועדה או לא, אנחנו חיילים של המסרים הללו, של המוזיאון הזה

צביקה קן-תור:  אני חושב שצריך לנצל את זה, אם יואב שר החינוך היה פה

צביקה קן-תור:       הוא חשב שאני מרגיש לא נוח לגבי האמירה על הפרזיטים או  הפריבילגים, אני לא יודע אם זה היה, זה לא הזמן

צביקה קן-תור:  אנחנו עוד בזמנים שמבליגים עם הביטויים האלה ומנסים להמשיך להיות מאוחדים

צביקה קן-תור:       אני חושב שאם מסתכלים על כל הכספים שמוקצים לכל מיני דברים זה פחות מטורף שאנחנו – הכנסת, הממשלה, לא מצליחים למסד את המקום הזה כמו שצריך

צביקה קן-תור:       ואני אומר לצבא בהקשר הזה, אנחנו מכירים גם את היחסים בין שני המוזיאונים החשובים שקיימים כאן בתוך הגיאוגרפיה הזאת, בתוך החצר הזאת

קריאה: יש פה יותר מדי גנרלים על שטח קטן לדעתי

צביקה קן-תור: אנחנו נשתדל להשקיע גם בדברים האלה, תודה עודד

עודד פורר: משפט אברהם, בקצרה

אברהם גרינזייד: תשמעו, המוזיאון ביד ושם קוראים לו השואה ו-?     

קריאות: הגבורה

אברהם גרינזייד: אני אמרתי הכול

אברהם גרינזייד:  זאת אומרת בלי גבורה אנחנו לא היינו לא מדברים היום על השואה

אברהם גרינזייד:  השנה אנחנו 80 שנה לאחר שחרור מצור לנינגרד

אברהם גרינזייד:  בלנינגרד נפלו 90,000 יהודים

אברהם גרינזייד:  כל המוזיקאים, כל אלה שהיו בעיר היו יהודים

אברהם גרינזייד:       אני מכיר את ההיסטוריה היטב

אברהם גרינזייד:  חוץ מזה בינואר 1944 הצבא הצבא האדום שחרר את הגטו הראשון באזור ויניצה והמשיכו לשחרר את הגטאות חוץ מאושוויץ

אברהם גרינזייד:  אושוויץ בינואר 1945

אברהם גרינזייד:  אני הייתי שם אבל אני לא הייתי שותף, אני לחמתי בקטוביץ', באזור הזה

אברהם גרינזייד:       אנחנו מציינים 80 שנה לסוף המצור ואשתי זיכרונה לברכה הייתה בת 9 כשהייתה בגטו

אברהם גרינזייד:  היא הייתה חולה הרבה שנים, זיכרונה לברכה

אברהם גרינזייד:  אבל היא דיברה רק על גטו

אברהם גרינזייד:  בשנים האחרונות היא שכחה את ההורים, את הכול

אברהם גרינזייד:       במשפחה שלנו מצד אבא ואימא נפלו, נהרגו, נפטרו בשנות המלחמה 136 איש

אברהם גרינזייד:  אני בין הפליטים ונשארתי בלי – דירה, אוכל ואבא, בלי כלום

אברהם גרינזייד:  הייתי בגיל 17

אברהם גרינזייד: 5 כשהתגייסתי לצבא

אברהם גרינזייד:  אסור לשכוח את זה

אברהם גרינזייד:  אסור

אברהם גרינזייד:  בר כוכבא, חשמונאים, היו יחידות 1,000-2,000 אז יש מיליונים

עודד פורר: תודה אברהם

עודד פורר:  אילנה את רוצה להוסיף משהו?      

אילנה הלן-תבוריסקי: בנוסף לכל התודות וכל ההערכות

אילנה הלן-תבוריסקי:  הלוחמים במלחמת העולם השנייה נלחמו להיות יהודים, והיום הנינים והנכדים שלהם שומרים על ארץ ישראל

אילנה הלן-תבוריסקי:  וכמובן שעם שאינו זוכר את העבר, העתיד שלנו דל, וההווה שלו לוט בערפל

אילנה הלן-תבוריסקי:       תודה רבה שאתם קיימים, ותודה שיש לנו זכות להגיד את התודה, להעביר את המסר לדורות הבאים ולשמור את המסורת

אילנה הלן-תבוריסקי:  המוזיאון שלנו הוא משואה לגבורה, נועד להנצחה של הגבורה יהודית ממלחמת העולם השנייה כולל מערכות ישראל ולצערי אנחנו נצטרך עוד קיר אחד אחרי 7 באוקטובר

עודד פורר: שמעון, לגבי הסוכנות היהודית איפה השותפות שלה פה, יש לכם את החברות שלכם, חוויה ישראלית

שמעון בן-שלמה: אנחנו מביאים לפה וצריך להביא לפה יותר, ואנחנו נדאג להביא לפה יותר

שמעון בן-שלמה:       נשמח שיהיה פה בכל השפות, מדברים על צרפתים רבים שיגיעו, מדברים כמובן על דוברי אמהרית

שמעון בן-שלמה:  אני חושב שלעולים חדשים זה מקום חובה, זה חלק מהייעוד שאנחנו מגלים אותו מחדש מאז 7 באוקטובר והעיסוק בייעוד החדש שלנו ושל כל מי שנמצא פה

שמעון בן-שלמה:      עודד, אדאג גם להעביר את המסר הזה, להביא לפה כמה שיותר אנשים

שמעון בן-שלמה:  ואני חושב שצריך לקחת את אברהם לעזה, לתת שיחות עידוד לצוותים שם, חד משמעית

עודד פורר: תודה רבה

עודד פורר:  אני רוצה לסכם את הישיבה

עודד פורר:  ראשית להודות לכם על – האירוח, הזמן וההירתמות

עודד פורר:       המוזיאון עדיין לא פתוח לקהל הרחב באופן חופשי, נכנסנו לכאן תוך כדי ההרצה שלו

עודד פורר:  עבורי זה היה חשוב מאוד

עודד פורר:  אני הייתי פה בביקור פרטי והיה לי חשוב להביא את הוועדה כדי לרתום את חברי הכנסת

עודד פורר:  צריך לעבור פה את הביקור כדי להבין את החשיבות של המוזיאון

עודד פורר:  וגם כדי לציין 80 שנה לציון המצור על לנינגרד

עודד פורר:       כפי שאמרת אלעזר, אי אפשר להשוות בין מה שקורה פה היום למה שקרה שם

עודד פורר:  מה שקרה שם –לא קרה ולעולם לא יקרה שוב

עודד פורר:  872 ימים של מצור על עיר בלנינגרד זה אירוע והוא אירוע אחד בתוך מלחמת העולם השנייה שהיא מלאה באירועים מטורפים שאפילו אי אפשר לדמיין אותה

עודד פורר:  ולכן יש חשיבות למוזיאון הזה

עודד פורר:       הקפידו פה להראות את כל העדות וכל התפוצות של עם ישראל שלקחו חלק במלחמה, כולל לוחם יהודי אתיופי שהשתתף, כולל המחתרת באלג'יר וסיפורים שהם חשובים וגם יעזרו לחבר את כל הקהל לעניין הזה

עודד פורר:  מתוך כך אני חייב לומר, לקראת החקיקה של החוק אנחנו נקיים ישיבה נוספת שגם תעסוק במעמד של המוזיאון בתוך המורכבות הבירוקרטית, מול השכנים שלכם שאני אוהב ומכבד

עודד פורר:       משרד החינוך, אנחנו נהיה חייבים להתייחס לזה בהיבט של ביקורי בתי ספר, גם באכיפה של הביצוע של חוק "יום הניצחון"

עודד פורר:  אני שמח ששר החינוך אמר לי שהוא נרתם לעניין הזה

עודד פורר:  לכן אנחנו נצטרך לקדם את החוק כמה שיותר מהר

עודד פורר:  בתוך כך ביקור חינם, אין חינם

עודד פורר:  ממשרד החינוך אני מצפה לתקצב, יש מספיק תקציב, הממשלה הזאת עשירה בתקציבי מורשת, אז אפשר גם להקצות תקציב מורשת למוזיאון הזה

עודד פורר:       תרבות יום א' ובכלל כל הסיפור הזה של הצבא, תעשו את המאמץ לסגור את המעגלים אל מול המוזיאון

צביקה קן-תור: יש פה 250 חיילים כל יום, חבל שלא יכנסו לכאן

קריאה: סד"ח?      

איילת כפרי: זה מרגש מאוד לראות את היוזמות של - - - המג"דים שלהם מתעקשים שהם יבואו לפה וימשיכו להגיע

איילת כפרי:  זה חשוב מאוד

עודד פורר: זה חשוב מאוד

עודד פורר:  אני חושב שחייל ומפקד שרואה ומתחבר לאירוע הזה – מבין את החלק שלו

טטיאנה (טניה) מזרסקי: אפשר להציע לאולפנים לעולים חדשים כפי שיש - -      

עודד פורר: סוכנות יהודית, זה רשום פה

טטיאנה (טניה) מזרסקי: כאשר יש ביקור חובה בירושלים, שייכנסו גם לפה

קריאה: אנחנו נדאג שיגיעו

עודד פורר: לגבי המוזיאונים ברשויות המקומיות, אלה לא מוזיאונים אלא חדרי הנצחה, זאת גם ההגדרה שלהם

עודד פורר:  גם מבחינת הזיכרון המקומי של המשפחות עם הרבה מאוד איסוף של חומרים

עודד פורר:  אני לא יודע אם היום זה עוד מתוקצב, אבל זה תוקצב על ידי משרד העלייה והקליטה בתקציב שנתי, כל חדר הנצחה, אבל משרד העלייה והקליטה חייב להכניס לתקנות התמיכות שלו בקליטה בקהילה, ביקור במוזיאון הלוחם היהודי במלחמת העולם השנייה, זה חלק מהמסלול כמו שאנחנו רוצים שהם יבקרו באתרי מורשת אחרים במדינת ישראל, העולים שנקלטים בכל עיר ועיר צריכים לעבור כאן ביקור, גם כדי לחבר אותם למה שנקרא "עמיות" של העם היהודי

עודד פורר:      כפי שאמרה חברת הכנסת מזרסקי בהקשר הזה – הסוכנות היהודית, אולפנים, זה נכון גם למשרד הקליטה וגם למשרד החינוך

עודד פורר:  בתוך הסיורים של האולפנים הם צריכים לסייר כאן

עודד פורר:       אני אומר עוד מילה על הסוכנות היהודית

עודד פורר:  המוזיאון נקרא, או שבהתחלה הוא נקרא על שמו של חיים הרצוג, הבן שלו גם היה יושב-ראש הסוכנות היהודית, והיום הוא גם נשיא המדינה

עודד פורר:  אז אני חושב שהסוכנות היהודית יכולה להזרים לפה חלק מהתוכניות שמגיעות לפה

חיים אריאב: היושב-ראש הנוכחי גם כן מכיר אותנו וגם הוא היה לוחם

עודד פורר: היה לוחם רציני

עודד פורר:  בהקשר הזה הייתה פה אי נעימות בתהליך של קביעת הישיבה, חברי הכנסת או מי שהיה בתוך הקבוצה קצת מכיר את התהליך

עודד פורר:  אני התעקשתי על זה שווטרנים לא ישלמו בכניסה לאתר הזה

עודד פורר:  אני חושב שגם ביד לשריון, אני חושב שצריך להסדיר את העניין הזה – כניסה חינם לכל המוזיאונים בארץ

עודד פורר:  אבל בוודאי למוזיאון הזה, זה קודם כל הבית של הווטרנים

עודד פורר:      המוזיאון הזה הוא של לוחמי מלחמת העולם השנייה, אנחנו רק יכולים ללמוד מהם

עודד פורר:  ואני מקווה בשנה הבאה כבר יהיה חוק והמוזיאון הזה יהיה מוזיאון במסגרת החוק הממלכתי עם תקציב מסודר מממשלת ישראל

עודד פורר:  תודה רבה